ચેપલે લખ્યું કે, ‘ઈંગ્લેન્ડનો ટોપ ઓર્ડર મુરઝાઈ રહ્યો છે. બંને ઓપનર્સના કંગાળ પ્રદર્શનથી આ વાત આશ્ચર્યજનક નથી. કૂકની સાથે ઈનિંગની શરૂઆત માટે ઘણા બેટ્સમેનોને અજમાવાયા. કૂકનું પ્રદર્શન પણ કથળી રહ્યું છે.’ તેમણે કહ્યું કે, ‘કૂકે બે બેવડી સદી જરૂર ફટકારી છે પણ તથ્યમાં કોઈ ફેરફાર નહીં થઈ શકે કે, તેણે છેલ્લા એક વર્ષમાં 29 ટેસ્ટ ઈનિંગ્સમાં 19 વખત 20 રનથી ઓછા રન બનાવ્યા છે જેમાં દસ વાર ડબલ ફિગર સુધી પણ પહોંચી શક્યો નથી. જો ઓપનર બેટ્સમેન નિયમિત અંતરે સદી ન ફટકારી શકે તો પણ તેને એ સુનિશ્ચિત કરવાનું હોય છે કે, મધ્યમ ક્રમને નવા બોલનો સામનો ન કરવો પડે અને કુક આ બંનેમાં નિષ્ફળ રહ્યો છે.’